Ved den anden ende af den fynske hovedbane indsatte man i marts 1872 jernbanefærger mellem [[Strib]] og [[Fredericia]] over [[Lillebælt]].<ref name="Koedp28" /> Passagerne måtte ganske vist stadig skifte her også, men nu kunne godsvogne føres over, hvorved man slap for at omlade gods. En tilsvarende jernbaneoverfart på Storebælt mellem Korsør og Nyborg debatteredes så tidligt som 1872-1875, men manglende politisk vilje<ref name="jernbanefærger">{{cite web |last=Hellesen |first=Jette Kjærulff |author2=Ole Tuxen |title=Jernbanefærger |url=http://www.korsoer-historie.dk/jernbanefrger/ |work=Korsør i 15.000 år |publisher=[[Korsør Kommune]] |access-date=2009-06-17 |archive-url=https://web.archive.org/web/20100918171721/http://www.korsoer-historie.dk/jernbanefrger/ |archive-date=2010-09-18 |url-status=dead }}</ref> og protester fra Det Sjællandske Jernbaneselskab<ref name="Koedp46" /> forsinkede beslutningen. Bemeldte selskab blev imidlertid i 1880 overtaget af staten, der allerede ejede Den fynske hovedbane, og i 1881 blev det besluttet at etablere overfarten.<ref name="jernbanefærger" /> De første storebæltsfærger, [[H/F Korsør|H/F ''Korsør'']] og [[H/F Nyborg|H/F ''Nyborg'']], blev indsat fra 1. december 1883.<ref name="Koedp46" /> To år efter i 1885 blev de nu statslige baner på Sjælland slået sammen med de tilsvarende på Fyn og i Jylland til [[DSB]], der efterfølgende kom til at drive overfarten næsten helt frem, til den blev erstattet af Storebæltsforbindelsen.
Filosofi Historie Foreninger Organisationer